મોટાભાગનાં લોકો સુલુને કોઈ વાતમાં સાથ આપતા નથી. પણ સુલુની બૉસ મારિયા (નેહા ધૂપિયા) સુલુને શિખામણ આપે છે કે ઉપર ચડતી વખતે નીચે ન જોવું જોઈએ. આડકતરી રીતે એ કહેવા માંગે છે કે જિંદગીમાં આગળ વધતી વખતે પાછળ ફરીને ન જોવું જોઈએ. સુલુનો પતિ અશોક પોતાની નોકરી વર્ષો સુધી મહેનત અને ઈમાનદારીથી કરતો આવ્યો છે અને તેમ છતાં તેનો નવો બૉસ તેને છેલ્લા કેટલાક સમયથી ધમકાવે છે ત્યારે અશોક પણ પોતાનાં સપના મુજબ પોતાનો અલગ ધંધો કરવા માટે ઘણી વખત સુલુને વાત કરે છે. એક સાંજે ઑફિસમાં કંટાળેલો અશોક કાગળનું વિમાન બનાવીને હવામાં ઉડાવે છે, તેનાં સપનાઓ પૂરા કરવાની મહેચ્છાઓનાં રૂપક તરીકે!